Մեծ քուրմը, թողեց արքայական պալատը կարևորագույն մի խնդրին լուծում տված մարդու թեթևությամբ, բայց նրա մտքով իսկ չէր անցել, որ, թեև խնդրին մեծ հաշվով ու սկզբունքային լուծում էր տրվել, սակայն մեկ փոքրիկ թերություն ամեն դեպքում մնացել էր: Դե ինչ ասես, այն ժամանակ Մեծ քուրմը ոչ ձեռքի տակ համապատասխան միջոցներ ուներ, ոչ էլ կարող էր այնքան ճշգրիտ հաշվարկներ աներ, որ իմանար՝ իրականում տարում տոմարը ոչ թե մեկ օրվա տարբերություն էր տալիս, այլ՝ մի քիչ քիչ: Դե ինչ ասես, Մեծ Քուրմը <րոպե>, առավել ևս <վայրկյան> կոչվող երևույթների մասին գաղափար չուներ, թեև, ի արդարացումն նրան, կարող ենք ասել, որ այն ժամանակ այդ ամենի մասին գաղափար չուներ աշխարհում և ոչ մի մարդ: